PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2007/FK/3/1/037                                    	 Bratislava: 31. mája 2007

Protimonopolný úrad Slovenskej republiky, odbor koncentrácií v správnom konaní číslo 0040/OK/2007 začatom z vlastného podnetu vo veci uloženia pokuty za porušenie § 10 ods. 14 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľovi Synlab GmbH, so sídlom Max – Lang Str. 58, 707 71 Leinfelden- Echterdingen, Spolková republika Nemecko, zapísaného v Obchodnom registri Nürtingen, Spolková republika Nemecko, pod identifikačným číslom: HRB 4720 a podnikateľovi Slovenské investičné družstvo, so sídlom Osadná 11, 831 03 Bratislava, IČO: 00 011 088

                                                   rozhodol

I) na základe § 38 ods. 2 v nadväznosti na § 38 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že podnikateľovi Synlab GmbH, so sídlom Max – Lang Str. 58, 707 71 Leinfelden- Echterdingen, Spolková republika Nemecko, zapísaného v Obchodnom registri Nürtingen, Spolková republika Nemecko, pod identifikačným číslom: HRB 4720 ukladá pokutu vo výške 150 000,-Sk (slovom stopäťdesiattisíc korún slovenských) za porušenie § 10 ods. 14 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov  vykonávať práva a povinnosti vyplývajúce zo vzniku  koncentrácie spočívajúcej v získaní nepriamej kontroly nad Klinikou lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 podnikateľom Slovenské investičné družstvo, so sídlom Osadná 11, 831 03 Bratislava, IČO: 00 011 088 prostredníctvom podnikateľa HMO Slovakia, a.s. so sídlom Križkova 9, 811 04 Bratislava, IČO: 35890568 a podnikateľa Synlab, s.r.o., so sídlom Križkova 9, 811 04 Bratislava, IČO: 35 878 151 a podnikateľom Synlab GmbH, so sídlom Max – Lang Str. 58, 707 71 Leinfelden- Echterdingen, Spolková republika Nemecko, zapísaného v Obchodnom registri Nürtingen, Spolková republika Nemecko, pod identifikačným číslom: HRB 4720 prostredníctvom podnikateľa Synlab, s.r.o.. na základe Zmluvy o nájme nebytových priestorov a o nájme hnuteľných vecí uzatvorenú medzi Synlab, s.r.o., so sídlom Križkova 9, 811 04 Bratislava, IČO: 35 878 151 a Fakultnou nemocnicou s poliklinikou Bratislava, Ružinovská 6, 826 06 Bratislava 29, IČO: 31 813 861 zo dňa 8.7.2005, ktorá nadobudla platnosť udelením súhlasu Ministerstvom zdravotníctva SR dňa 19.8.2005
1.	účinným prenajatím Kliniky lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 dňa 17.10.2005,
2.	výkonom svojich hlasovacích práv týkajúcich sa Kliniky lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 na zasadnutí valného zhromaždenia podnikateľa Synlab, s.r.o., so sídlom Križkova 9, 811 04 Bratislava, IČO: 35 878 151, ktoré sa konalo dňa 27.4.2006,
3.	výkonom svojich hlasovacích práv týkajúcich sa Kliniky lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 na zasadnutí mimoriadneho valného zhromaždenia podnikateľa Synlab, s.r.o., so sídlom Križkova 9, 811 04 Bratislava, IČO: 35 878 151, ktoré sa konalo dňa 20.9.2006,
4.	výkonom svojich hlasovacích práv týkajúcich sa Kliniky lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 na zasadnutí mimoriadneho valného zhromaždenia podnikateľa Synlab, s.r.o., so sídlom Križkova 9, 811 04 Bratislava, IČO: 35 878 151, ktoré sa konalo dňa 28.11.2006,
5.	výkonom svojich hlasovacích práv týkajúcich sa Kliniky lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 na zasadnutí mimoriadneho valného zhromaždenia podnikateľa Synlab, s.r.o., so sídlom Križkova 9, 811 04 Bratislava, IČO: 35 878 151, ktoré sa konalo dňa 1.12.2006, 
II) na základe § 38 ods. 2 v nadväznosti na § 38 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že podnikateľovi Slovenské investičné družstvo, so sídlom Osadná 11, 831 03 Bratislava, IČO: 00 011 088  ukladá pokutu vo výške 70 000,-Sk (slovom sedemdesiattisíc korún slovenských) za porušenie § 10 ods. 14 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov  vykonávať práva a povinnosti vyplývajúce zo vzniku  koncentrácie spočívajúcej v získaní nepriamej kontroly nad Klinikou lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 podnikateľom Slovenské investičné družstvo, so sídlom Osadná 11, 831 03 Bratislava, IČO: 00 011 088 prostredníctvom podnikateľa HMO Slovakia, a.s. so sídlom Križkova 9, 811 04 Bratislava, IČO: 35890568 a podnikateľa Synlab, s.r.o., so sídlom Križkova 9, 811 04 Bratislava, IČO: 35 878 151 a podnikateľom Synlab GmbH, so sídlom Max – Lang Str. 58, 707 71 Leinfelden- Echterdingen, Spolková republika Nemecko, zapísaného v Obchodnom registri Nürtingen, Spolková republika Nemecko, pod identifikačným číslom: HRB 4720 prostredníctvom podnikateľa Synlab, s.r.o.. na základe Zmluvy o nájme nebytových priestorov a o nájme hnuteľných vecí uzatvorenú medzi Synlab, s.r.o., so sídlom Križkova 9, 811 04 Bratislava, IČO: 35 878 151 a Fakultnou nemocnicou s poliklinikou Bratislava, Ružinovská 6, 826 06 Bratislava 29, IČO: 31 813 861 zo dňa 8.7.2005, ktorá nadobudla platnosť udelením súhlasu Ministerstvom zdravotníctva SR dňa 19.8.2005
1.	účinným prenajatím Kliniky lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 dňa 17.10.2005,
2.	výkonom svojich hlasovacích práv týkajúcich sa Kliniky lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 na zasadnutí valného zhromaždenia podnikateľa Synlab, s.r.o., so sídlom Križkova 9, 811 04 Bratislava, IČO: 35 878 151, ktoré sa konalo dňa 27.4.2006,
3.	výkonom svojich hlasovacích práv týkajúcich sa Kliniky lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 na zasadnutí mimoriadneho valného zhromaždenia podnikateľa Synlab, s.r.o., so sídlom Križkova 9, 811 04 Bratislava, IČO: 35 878 151, ktoré sa konalo dňa 20.9.2006,
4.	výkonom svojich hlasovacích práv týkajúcich sa Kliniky lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 na zasadnutí mimoriadneho valného zhromaždenia podnikateľa Synlab, s.r.o., so sídlom Križkova 9, 811 04 Bratislava, IČO: 35 878 151, ktoré sa konalo dňa 28.11.2006,
5.	účinným prevedením obchodného podielu spoločnosti Synlab, s.r.o. a to uzavretím Zmluvy o prevode obchodného podielu spoločnosti Synlab, s.r.o. uzatvorenej dňa 28.novembra 2006 medzi podnikateľom HMO Slovakia, a.s. so sídlom Križkova 9, 811 04 Bratislava, IČO: 35890568 ako prevodcom a podnikateľom Synlab.CZ, s.r.o., so sídlom Václavské námestí 846/1, 111 00 Praha, Nové Mesto, Česká republika, IČO 272 466 63 ako nadobúdateľom dňa 1.12.2006. 

Podnikateľ Synlab GmbH, so sídlom Max – Lang Str. 58, 707 71 Leinfelden- Echterdingen, Spolková republika Nemecko, zapísaného v Obchodnom registri Nürtingen, Spolková republika Nemecko, pod identifikačným číslom: HRB 4720 a podnikateľ Slovenské investičné družstvo, so sídlom Osadná 11, 831 03 Bratislava, IČO: 00 011 088  sú povinní uloženú pokutu uhradiť v lehote 15 dní odo dňa nadobudnutia právoplatnosti tohto rozhodnutia Protimonopolnému úradu Slovenskej republiky na účet č. 7000060793/8180 KS 1118, VS 07631037 vedený v Štátnej pokladnici.

Odôvodnenie:

Dňa 7. 12.2006 vydal Na Protimonopolný úrad Slovenskej republiky, odbor koncentrácií  (ďalej len „úrad“) rozhodnutie č. 2006/FK/3/1/130 (ďalej len „Rozhodnutie“), ktorým súhlasil s koncentráciou spočívajúcou v získaní nepriamej kontroly nad Klinikou lekárskej medicíny - časťou podniku podnikateľa Fakultná nemocnica s poliklinikou Bratislava, Ružinovská 6, 826 06 Bratislava 29, IČO: 31 813 861 (ďalej len Klinika lekárskej medicíny“) podnikateľom Slovenské investičné družstvo, so sídlom Osadná 11, 831 03 Bratislava, IČO: 00 011 088 (ďalej len „SID“) prostredníctvom podnikateľa HMO Slovakia, a.s. so sídlom Križkova 9, 811 04 Bratislava, IČO: 35890568 (ďalej len „HMO Slovakia“) a podnikateľa Synlab, s.r.o., so sídlom Križkova 9, 811 04 Bratislava, IČO: 35 878 151 (ďalej len „Synlab, s.r.o.“) a podnikateľom Synlab GmbH, so sídlom Max – Lang Str. 58, 707 71 Leinfelden- Echterdingen, Spolková republika Nemecko, zapísaného v Obchodnom registri Nürtingen, Spolková republika Nemecko, pod identifikačným číslom: HRB 4720 (ďalej len „Synlab, GmbH“) prostredníctvom podnikateľa Synlab, s.r.o.. na základe Zmluvy o nájme nebytových priestorov a o nájme hnuteľných vecí uzatvorenú medzi Synlab, s.r.o. a Fakultnou nemocnicou s poliklinikou Bratislava, Ružinovská 6, 826 06 Bratislava 29, IČO: 31 813 861 (ďalej len „FNsP BA“) zo dňa 8.7.2005, ktorá nadobudla platnosť udelením súhlasu Ministerstvom zdravotníctva SR dňa 19.8.2005 (ďalej len „Zmluva o nájme“). Rozhodnutie nadobudlo právoplatnosť dňa 28.12.2006.

Podľa § 32 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) podkladom pre rozhodnutie sú aj skutočnosti známe správnemu orgánu z jeho úradnej činnosti.

Rozhodnutím bolo preukázané, že spoločnosť SID je podnikateľom podľa § 3 ods. 2 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), na ktorého sa zákon vzťahuje podľa § 2 ods. 1 písm. a) zákona.
Ďalej bolo Rozhodnutím preukázané, že Synlab, GmbH je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

V Rozhodnutí úrad, odvolávajúc sa na rozhodnutie úradu č. 2006/ZK/3/1/114 zo dňa 6.10.2006, preukázal, že Synlab, s.r.o. nie je plnofunkčný spoločný podnik a úrad zistil, že tento spoločný podnik je iba prostriedkom, ktorým podnikatelia SID a Synlab, GmbH získajú kontrolu nad Klinikou lekárskej medicíny – časťou podniku podnikateľa FNsP.  Úrad teda určil ako účastníkov koncentrácie na strane nadobúdateľov spoločnej kontroly podnikateľov SID a Synlab, GmbH.

Rozhodnutím bolo ďalej preukázané, že dňom, kedy Zmluva o nájme nadobudla platnosť, t.j. dňa 19.8.2005 nadobudol podnikateľ SID prostredníctvom podnikateľov HMO Slovakia a Synlab, s.r.o. a podnikateľ Synlab, GmbH prostredníctvom podnikateľa Synlab, s.r.o. nepriamu kontrolu nad Klinikou laboratórnej medicíny - časťou podniku podnikateľa FNsP, čim došlo ku koncentrácii podľa § 9 ods. 1 písm. b) zákona. 

Ďalej Rozhodnutím bolo preukázané, že v predmetnom prípade boli splnené podmienky uvedené v § 10 ods. 1 písm. b) zákona a teda predmetná koncentrácia podlieha kontrole úradu.

Tieto skutočnosti považoval úrad za skutočnosti známe správnemu orgánu z jeho úradnej činnosti.

Porušenie zákazu vykonávať práva a povinnosti vyplývajúce zo vzniku koncentrácie 

Podľa § 10 ods. 14 zákona v znení neskorších predpisov podnikateľ nesmie vykonávať práva a povinnosti vyplývajúce z koncentrácie až do nadobudnutia právoplatnosti rozhodnutia o nej. 

Podľa § 32 ods. 2 Správneho poriadku úrad vychádzal v tomto konaní z podkladov,   ktoré boli úradu predložené v rámci správneho konania č. 0095/OK/2005.
Zároveň úrad listom č. 101/PMÚ SR/2007 zo dňa 15.1.2007, listom č. 488/PMÚ SR/2007 zo dňa 15.2.2007 a listom č. 1144/PMÚ SR/2007 zo dňa 27.3.20047 požiadal podnikateľov Synlab, GmBH a SID o poskytnutie podkladov a informácií v súvislosti s možným porušením § 10 ods. 14 zákona.

Úrad listom č. 1628/PMÚ SR/2007 zo dňa  24.04.2007 oznámil podnikateľom Synlab, GmbH a SID, že dňom doručenia tohto listu úrad podľa § 25 ods. 1 zákona v znení neskorších predpisov v spojení s § 18 ods. 2 správneho poriadku začalo z vlastného podnetu správne konanie vo veci uloženia pokuty za porušenie zákazu vykonávať práva a povinnosti vyplývajúce z koncentrácie až do nadobudnutia právoplatnosti rozhodnutia o nej podľa § 10 ods. 14 zákona.

Na základe doručenia listu 1628/PMÚ SR/2007 dňa  25. 4.2007 začalo správne konanie vo veci uloženia pokuty za porušenie § 10 ods. 14 zákona pod č. 0040/OK/2007. 
Za účastníka správneho konania vo veci uloženia pokuty za porušenie § 10 ods. 14 zákona úrad určil podnikateľa Synlab, GmbH a podnikateľa SID, vychádzajúc pritom z ustanovenia § 25 ods. 3  zákona v znení neskorších predpisov v nadväznosti na Rozhodnutie, v ktorom bolo preukázané, že spoločnosť Synlab, GmbH a spoločnosť SID je podnikateľom. 

Úrad pri určení obdobia, v ktorom mohlo dôjsť k porušeniu zobral do úvahy len obdobie od 19.8.2005, kedy Zmluva o nájme nadobudla platnosť do dňa 28.12.2006, kedy Rozhodnutie nadobudlo právoplatnosť.

Na základe analýzy podkladov a informácií, ktoré boli úradu predložené v rámci správneho konania č. 0095/OK/2005, ako aj informácií a podkladov, ktoré boli úradu predložené listom zaevidovaným úradom pod č. 329/2007 doručeným úradu dňa 31.1.2007, listom č. 885/2007 doručeného dňa 13.3.2007 a listom č. 1464/2007 doručeného dňa 13.4.2007 úrad zistil nasledovné skutočnosti:

Predmetná koncentrácia spočívala v získaní nepriamej kontroly nad Klinikou laboratórnej medicíny – časťou podniku podnikateľa FNsP podnikateľom SID prostredníctvom podnikateľa HMO Slovakia a podnikateľa Synlab, s.r.o. a podnikateľom Synlab GmbH prostredníctvom podnikateľa Synlab, s.r.o.. na základe Zmluvy o nájme. Zmluva o nájme podľa § 13 ods. 6 zákona č. 278/1993 Z.z. o správe majetku štátu a príslušných ustanovení Opatrenia Ministerstva zdravotníctva Slovenskej republiky zo 17.7.2003 o úprave dispozičných oprávnení správcov v zriaďovacej pôsobnosti Ministerstva zdravotníctva Slovenskej republiky pri nakladaní s majetkom štátu č. 266/203 Z.z. nadobudla platnosť udelením súhlasu Ministerstva zdravotníctva Slovenskej republiky dňa 19.8.2005. Ako vyplýva z listu č. 885/2007 doručeného úradu dňa 13.3.2007 Zmluva o nájme nadobudla účinnosť dňa 17.10.2005 a tým došlo k porušeniu § 10 ods. 14 zákona. 

Ako je uvedené v liste č. 885/2007 doručenom úradu dňa 13.3.2007, „podnikateľ Synlab, s.r.o. začal vykonávať podnikateľskú činnosť až dňom nadobudnutia účinnosti Zmluvy o nájme, t.j. dňa 17.10.2005. Pred týmto dňom nevykonával žiadnu podnikateľskú činnosť a z uvedeného dôvodu nedosahoval žiaden obrat. Na svoju podnikateľskú činnosť – poskytovanie zdravotnej starostlivosti, ktorú začal uskutočňovať po 17.10.2005, spoločnosť Synlab, s.r.o. využívala a stále využíva práve aktíva Kliniky lekárskej medicíny.“ Na základe tejto skutočnosti úrad zistil, že všetky rozhodnutia, ktoré v období od 19.8.2005 (kedy Zmluva o nájme nadobudla platnosť)  do 28.12.2006 (kedy Rozhodnutie nadobudlo právoplatnosť)  prijaté sa týkali aj Kliniky lekárskej medicíny. Listom úradu č. 488/PMÚ SR/2007 zo dňa 15.2.2007 úrad požiadal o všetky rozhodnutia týkajúce sa Kliniky lekárskej medicíny prijaté spôsobom a orgánmi, ktoré rozhodujú o strategických rozhodnutiach týkajúcich sa Kliniky lekárskej medicíny prijaté v období od 19.8.2005 do 28.12.2006. V odpovedi na túto otázku v liste č. 885/2007 doručenom úradu dňa 13.3.2007 splnomocnený zástupca oboch účastníkov konania uvádza štyri valné zhromaždenia podnikateľa Synlab, s.r.o. a to:
a)	riadne valné zhromaždenie konané dňa 27.4.2006
b)	mimoriadne valné zhromaždenie konané dňa 20.9.2006
c)	mimoriadne valné zhromaždenie konané dňa 28.11.2006 a
d)	mimoriadne valné zhromaždenie konané dňa 1.12.2006.
Zápisnice z týchto valných a mimoriadnych zhromaždení podnikateľa Synlab, s.r.o. boli predložené úradu listom č. 329/2007 dňa 31.1.2007. 

Tak ako vyplýva zo zápisnice z riadneho valného zhromaždenia podnikateľa Synlab, s.r.o. uskutočneného dňa 27.4.2006, na zasadnutí riadneho valného zhromaždenia podnikateľa Synlab, s.r.o. uskutočneného dňa 27.4.2006 vykonával podnikateľ Synlab, GmbH a podnikateľ SID prostredníctvom podnikateľa HMO Slovakia svoje hlasovacie práva spočívajúce v prijatí:
i.	Uznesenia č. 3a a 3b, ktorým Valné zhromaždenie spoločnosti Synlab, s.r.o. schválilo riadnu účtovnú závierku spoločnosti za rok 2005 a schválilo návrh na vysporiadanie hospodárskeho výsledku za rok 2005 
ii.	Uznesenia č. 4, ktorým Valné zhromaždenie spoločnosti Synlab, s.r.o. schválilo prenájom hnuteľných vecí a kúpu hnuteľných vecí od spoločnosti Synlab GmbH v zmysle predloženého návrhu

a tým porušil § 10 ods. 14 zákona.

Tak ako vyplýva zo zápisnice z rokovania mimoriadneho valného zhromaždenia podnikateľa Synlab, s.r.o. uskutočneného dňa 20.9.2006, na zasadnutí mimoriadneho valného zhromaždenia podnikateľa Synlab, s.r.o. uskutočneného dňa 20.9.2006 vykonával podnikateľ Synlab, GmbH a podnikateľ SID prostredníctvom podnikateľa HMO Slovakia svoje hlasovacie práva spočívajúce v prijatí:
i.	Uznesenia č. 2, ktorým Valné zhromaždenie spoločnosti Synlab, s.r.o. zobralo na vedomie odstúpenie Mgr. Jána Jergu z funkcie konateľa spoločnosti Synlab, s.r.o. 
ii.	Uznesenia č. 3, ktorým Valné zhromaždenie spoločnosti Synlab, s.r.o. zvolilo Ing. Emíliu Mamajovú do funkcie konateľa spoločnosti Synlab, s.r.o. a schválilo jej odmenu za výkon funkcie.
iii.	Uznesenie č. 4, ktorým Valné zhromaždenie spoločnosti Synlab, s.r.o. schválilo zmenu spoločenskej zmluvy

a tým porušil § 10 ods. 14 zákona.

Tak ako vyplýva zo zápisnice z rokovania mimoriadneho valného zhromaždenia podnikateľa Synlab, s.r.o. uskutočneného dňa 28.11.2006, na zasadnutí mimoriadneho valného zhromaždenia podnikateľa Synlab, s.r.o. uskutočneného dňa 28.11.2006 vykonával podnikateľ Synlab, GmbH a podnikateľ SID prostredníctvom podnikateľa HMO Slovakia svoje hlasovacie práva spočívajúce v prijatí:
i.	Uznesenia č. 2, ktorým Valné zhromaždenie spoločnosti Synlab, s.r.o. schválilo zmenu spoločenskej zmluvy spoločnosti Synlab, s.r.o. 

a tým porušil § 10 ods. 14 zákona.

Tak ako vyplýva zo zápisnice z rokovania mimoriadneho valného zhromaždenia podnikateľa Synlab, s.r.o. uskutočneného dňa 01.12.2006, na zasadnutí mimoriadneho valného zhromaždenia podnikateľa Synlab, s.r.o. uskutočneného dňa 01.12.2006 vykonával podnikateľ Synlab, GmbH svoje hlasovacie práva spočívajúce v prijatí:

i.	Uznesenia č. 2, ktorým Valné zhromaždenie spoločnosti Synlab, s.r.o. odvoláva z funkcie konateľa spoločnosti Ing. Emíliu Mamajovú
ii.	Uznesenia č. 3, ktorým Valné zhromaždenie Synlab, s.r.o. odvoláva z funkcie členov Dozornej rady spoločnosti Synlab, s.r.o.  Mgr. Denisu Šulcovú, MUDr. Miloslava Haščáka a Dr. Dr. Hansa Otto Frey.
iii.	Uznesenie č. 4, ktorým Valné zhromaždenie spoločnosti Synlab, s.r.o. schválilo zmenu spoločenskej zmluvy spoločnosti Synlab, s.r.o.

a tým porušil § 10 ods. 14 zákona.

Tak ako vyplýva z listu č. 1464/2007 doručeného úradu dňa 13.4.2007 podnikateľ SID účinne previedol obchodný podiel v spoločnosti Synlab, s.r.o. a to uzavretím Zmluvy o prevode obchodného podielu spoločnosti Synlab, s.r.o. uzatvorenej dňa 28.novembra 2006 medzi podnikateľom HMO Slovakia ako prevodcom a podnikateľom Synlab.CZ, s.r.o., so sídlom Václavské námestí 846/1, 111 00 Praha, Nové Mesto, Česká republika, IČO 272 466 63 ako nadobúdateľom dňa 1.12.2006 

a tým porušil § 10 ods. 14 zákona.

Podľa § 38 ods. 1 zákona úrad za porušenie ustanovení § 4 ods. 1, § 8 ods. 6, § 10 ods. 9, § 25 ods. 5 a § 29 ods. 5 zákona uloží pokutu podnikateľovi do 10 % z obratu podľa § 10 ods. 3 zákona za predchádzajúce uzavreté účtovné obdobie a podnikateľovi, ktorý za predchádzajúce uzavreté účtovné obdobie dosiahol obrat do 10 000 Sk alebo ktorý nemal žiadny obrat, alebo podnikateľovi, ktorého obrat nemožno vyčísliť, pokutu do 10 000 000 Sk.

Podľa § 38 ods. 2 zákona úrad uloží pokutu podľa § 38 ods. 1 zákona podnikateľovi, ktorý porušil zákaz vykonávať práva a povinnosti vyplývajúce z koncentrácie, ak mu úrad neudelil výnimku podľa § 10 ods. 16 zákona.

Podnikateľ Synlab, GmbH ani podnikateľ SID nepožiadali podľa § 10 ods. 16 zákona o udelenie výnimky zo zákazu vykonávať práva a povinnosti vyplývajúce zo vzniku koncentrácie až do nadobudnutia právoplatnosti rozhodnutia o nej.

Podľa § 38 ods. 4 zákona v znení neskorších predpisov predchádzajúcim uzavretým účtovným obdobím podľa § 38 ods. 1 zákona v znení neskorších predpisov je rok predchádzajúci roku, v ktorom je vydané rozhodnutie úradu, alebo ak nie sú dostupné údaje za tento rok, potom rok predchádzajúci tomuto roku.

Podľa § 10 ods. 3 zákona v znení neskorších predpisov obratom na účely tohto zákona je súčet tržieb, výnosov alebo príjmov z predaja tovaru, ku ktorému sa pripočíta finančná pomoc poskytnutá podnikateľovi.

Na základe žiadosti úradu č. 1628/PMÚ SR/2007 zo dňa 24.4.2007 listami doručenými úradu dňa 21.05.2007 a dňa 28.05.2007, zaevidovanými pod č. 1938/2007 a č. 2027/2007 podnikateľ Synlab, GmbH uviedol, že dosiahol za uzavreté účtovné obdobie predchádzajúce roku, v ktorom je vydané toto rozhodnutie, t. j. za rok 2006 obrat vo výške 1 659 653 547,93,-Sk a podnikateľ SID uviedol, že dosiahol dosiahol za uzavreté účtovné obdobie predchádzajúce roku, v ktorom je vydané toto rozhodnutie, t. j. za rok 2006 obrat vo výške 76 337 000,-Sk.

Podľa § 38 ods. 10 zákona úrad pri ukladaní pokuty posudzuje závažnosť a dĺžku trvania porušovania ustanovení tohto zákona, porušovania ustanovení osobitného predpisu alebo porušovania podmienky, povinnosti alebo záväzku uloženého rozhodnutím úradu. Úrad pri posudzovaní závažnosti porušovania berie do úvahy jeho povahu, skutočný dopad na trh a tam, kde je to účelné, veľkosť relevantného trhu. Okrem týchto kritérií úrad pri ukladaní pokuty berie do úvahy aj iné skutočnosti, najmä opakované porušovanie tým istým podnikateľom, odmietnutie podnikateľa spolupracovať s úradom, postavenie podnikateľa ako vodcu alebo iniciátora porušovania, získanie majetkového prospechu v dôsledku porušovania alebo neplnenia dohody obmedzujúcej súťaž v praxi.

Úrad v posudzovanom prípade prihliadol pri ukladaní pokuty podnikateľovi Synlab, GmbH a podnikateľovi SID za porušenie ustanovenia § 10 ods. 14 zákona  nasledovné skutočnosti: 

•	celková dĺžka trvania porušenia predstavovala obdobie od 19.8.2005, t.j. dňom, kedy Zmluva o nájme nadobudla platnosť do dňa 28.12.2006, kedy Rozhodnutie nadobudlo právoplatnosť
•	skutočný dopad na trh nepredstavoval obmedzenie hospodárskej súťaže vzhľadom na to, že dňa 7. 12.2006 úrad vydal Rozhodnutie, ktorým súhlasil s predmetnou koncentráciou. Rozhodnutie nadobudlo právoplatnosť dňa 28.12.2006;
•	jedná sa o prvé porušenie zákona podnikateľom Synlab, GmbH;
•	jedná sa o prvé porušenie podnikateľa SID
•	podnikatelia Synlab, GmbH a SID v priebehu správneho konania vo veci koncentrácie ako aj v priebehu predmetného správneho konania neodmietli spolupracovať s úradom.

Podľa § 38 ods. 8 zákona pokuty podľa § 38 ods. 1 až 3 a 5 zákona môže úrad uložiť do štyroch rokov od začatia konania. Úrad však môže tieto pokuty uložiť najneskôr do ôsmich rokov odo dňa, keď došlo k porušeniu ustanovení tohto zákona, ustanovení osobitného predpisu, k nesplneniu podmienky alebo k porušeniu povinnosti alebo záväzku uloženého rozhodnutím úradu; v prípade pokračovacieho správneho deliktu alebo trvajúceho správneho deliktu začne lehota plynúť odo dňa, keď došlo poslednýkrát k porušeniu.

V súvislosti so znením § 38 ods. 8 zákona úrad teda skúmal, či bola zachovaná subjektívna a objektívna premlčacia lehota obsiahnutá v predmetných ustanoveniach uvedených zákonov. Úrad na základe vyššie uvedených skutočností dospel k záveru, že subjektívna štvorročná ako aj objektívna osemročná lehota bola zachovaná.

Úrad listom č. 1628/PMÚ SR/2007 zo dňa 24.04.2007 vyzval podnikateľov Synlab, GmbH a SID, aby sa podľa § 33 zákona ústne alebo písomne pred vydaním rozhodnutia úradu vyjadrili k jeho podkladu a k spôsobu jeho zistenia, prípadne navrhli jeho doplnenie a to do 10 pracovných dní odo dňa doručenia tohto listu. Tento list bol doručený podnikateľovi dňa 25.04.2007.

Dňa 21.05.2007 bolo úradu doručené vyjadrenie podnikateľov Synlab, GmbH a SID pred vydaním rozhodnutia (ďalej len „Vyjadrenie“), v ktorom sa uvádza, že valným zhromaždením spoločnosti Synlab, s.r.o., ktoré sa konalo dňa 27.04.2006 bola schválená riadna účtovná závierka spoločnosti Synlab, s.r.o. za rok 2005 a návrh na vysporiadanie hospodárskeho výsledku za rok 2005. Podľa účastníkov konania tým, že účastníci konania prostredníctvom HMO Slovakia na tomto valnom zhromaždení vykonávali svoje hlasovacie práva, čím schválili riadnu účtovnú závierku, neporušili zákaz vykonávať práva a povinnosti vyplývajúce z koncentrácie v zmysle § 10 ods. 14 zákona. Účastníci konania majú za to, že schválením účtovnej závierky si plnili svoju zákonnú povinnosť v zmysle Obchodného zákonníka a zákona č. 431/2002 Z.z. o účtovníctve v znení neskorších predpisov. V prípade, že by si túto povinnosť nesplnili, hrozilo by spoločnosti Synlab, s.r.o. uloženie pokuty zo strany príslušného daňového úradu a príslušného registrového súdu. V zmysle uvedeného žiadajú úrad, aby uvedenú skutočnosť pri rozhodovaní o pokute zohľadnil.
Ďalej účastníci konania v predmetnom liste uvádzajú k valnému zhromaždeniu podnikateľa Synlab, s.r.o., ktoré sa konalo dňa 20.09.2006, že pri prerokovaní odstúpenia Jána Jergu z funkcie konateľa podnikatelia Synlab GmbH a SID prostredníctvom HMO Slovakia postupovali v súlade s § 66 Obchodného zákonníka a v prípade, že by toto odstúpenie nebolo predmetom rokovania valného zhromaždenia, stalo by sa účinná dňom prvého zasadnutia valného zhromaždenia nasledujúceho po doručení odstúpenia. Z uvedeného teda podľa účastníkov konania vyplýva, že valné zhromaždenie sa muselo odstúpením Jána Jergu zaoberať a následne namiesto neho zvoliť nového konateľa. V opačnom prípade by bol ohrozený chod spoločnosti Synlab, s.r.o., nakoľko vtedajší druhý konateľ Thomas Wehking sa ako občan Spolkovej republiky Nemecko vôbec nezdržiaval na území Slovenska a teda v mene spoločnosti Synlab, s.r.o. nerealizoval žiadne právne úkony. Účastníci konania v predmetnom liste uvádzajú, že čo sa týka zmeny sídla spoločnosti, táto skutočnosť vyplynula z uzavretia Zmluvy o nájme, pretože v zmysle Zmluvy o nájme Synlab, s.r.o. reálne vykonávala svoju činnosť v priestoroch Kliniky lekárskej medicíny na Limbovej 5 v Bratislave.
Účastníci konania predmetným listom požiadali úrad, aby pri ukladaní pokuty zohľadnil aj obsah právnych úkonov, uskutočnením ktorých mal byť porušený zákaz výkonu práv a povinností vyplývajúcich z koncentrácie, pretože majú za to, že tieto úkony pre samotnú spoločnosť Synlab, s.r.o. nepredstavovali strategické rozhodnutia, ktoré by významným spôsobom ovplyvnili chod Kliniky lekárskej medicíny a v konečnom dôsledku hospodársku súťaž.
Dňa 28.05.2007 bolo úradu doručené Doplnenie vyjadrenia podnikateľov Synlab, GmbH a SID pred vydaním rozhodnutia, v ktorom sa uvádza, že úrad svojím rozhodnutím č. 2006/ZK/3/1/114 zo dňa 06.10.2006 zastavil konanie vo veci koncentrácie Synlab GmbH a SID spočívajúcej vo vytvorení spoločného podniku Synlab, s.r.o., z dôvodu, že dôvod na konanie nebol daný.  V nadväznosti na vydanie tohto rozhodnutia podnikatelia Synlab, GmbH a SID  namietajú, že výkonom hlasovacích práv na valných zhromaždeniach spoločnosti Synlab, s.r.o., konaných v období od 19.08.2005 do 28.12.2007 vykonávali svoje práva a povinnosti vyplývajúce z koncentrácie, o ktorej úrad rozhodol, že nie je koncentráciou podliehajúcou kontrole úradu a to najmä preto, lebo výkon týchto práv a povinností sa týkal výlučne spoločnosti Synlab, s.r.o. ako takej, bez ohľadu na existenciu Zmluvy o nájme. To isté podľa podnikateľov Synlag, GmbH a SID platí aj na uzavretie Zmluvy o prevode obchodného podielu zo dňa 6.12.2007, ktorým podnikateľ SID prostredníctvom HMO Slovakia previedol svoj obchodný podiel v spoločnosti Synlab, s.r.o. na Synlab.CZ, s.r.o..
Zároveň podnikatelia Synlab, GmbH a SID uvádzajú, že majú za to, že za porušenie výkonu práv a povinností vyplývajúcich z koncentrácie môže byť považované výlučne prevádzkovanie samotnej Kliniky lekárskej medicíny- časti podniku FNsP, nad ktorým podnikatelia SID a Synlab, GmbH nadobudli nepriamu kontrolu na základe Zmluvy o nájme. 
Účastníci konania ďalej uvádzajú, Synlab, s.r.o. bola povinná Kliniku laboratórnej medicíny prevádzkovať na základe zákona č. 578/2004 Z.z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve v znení neskorších predpisov, pretože inak by sa vystavila riziku odňatia príslušného povolenia na poskytovanie zdravotnej starostlivosti Ministerstvom zdravotníctva Slovenskej republiky.
Účastníci konania predmetným listom požiadali úrad, aby pri rozhodovaní o pokute zvážil vyššie uvedené skutočnosti.

Na vyššie uvedené námietky účastníkov konania úrad uvádza, že účelom zákazu uskutočňovať práva a povinnosti vyplývajúce z koncentrácie až do nadobudnutia právoplatnosti rozhodnutia o nej je predchádzať nenapraviteľným škodám na trhu, ktoré by mohli nastať v dôsledku uskutočnenia koncentrácie, ktorá vytvára alebo posilňuje dominantné postavenie, ktorého dôsledkom sú prekážky efektívnej súťaže na relevantnom trhu. Tento zákaz platí na všetky koncentrácie a to až do nadobudnutia právoplatnosti rozhodnutia, pretože až právoplatným rozhodnutím môže úrad vysloviť súhlas s koncentráciou a teda súhlas aj s jej vykonaním.
Zákon pritom nepozná výnimku zo zákazu uskutočňovať práva a povinnosti vyplývajúce z koncentrácie z takých rozhodnutí valného zhromaždenia podnikateľa, ako účastníci konania uvádzajú vyššie.  
Ako je uvedené už vyššie podnikateľ Synlab, GmbH ani podnikateľ SID nepožiadali podľa § 10 ods. 16 zákona o udelenie výnimky zo zákazu vykonávať práva a povinnosti vyplývajúce zo vzniku koncentrácie až do nadobudnutia právoplatnosti rozhodnutia o nej.

Ako je uvedené vyššie úrad pri určení obdobia, v ktorom mohlo dôjsť k porušeniu zobral do úvahy len obdobie od 19.8.2005, kedy Zmluva o nájme nadobudla platnosť do dňa 28.12.2006, kedy Rozhodnutie nadobudlo právoplatnosť. Zároveň tak ako je uvedené vyššie úrad preukázal, že tak ako je uvedené v liste č. 885/2007 doručenom úradu dňa 13.3.2007, „podnikateľ Synlab, s.r.o. začal vykonávať podnikateľskú činnosť až dňom nadobudnutia účinnosti Zmluvy o nájme, t.j. dňa 17.10.2005. Pred týmto dňom nevykonával žiadnu podnikateľskú činnosť a z uvedeného dôvodu nedosahoval žiaden obrat. Na svoju podnikateľskú činnosť – poskytovanie zdravotnej starostlivosti, ktorú začal uskutočňovať po 17.10.2005, spoločnosť Synlab, s.r.o. využívala a stále využíva práve aktíva Kliniky lekárskej medicíny.“ Na základe tejto skutočnosti úrad zistil, že všetky rozhodnutia, ktoré v období od 19.8.2005 (kedy Zmluva o nájme nadobudla platnosť)  do 28.12.2006 (kedy Rozhodnutie nadobudlo právoplatnosť)  prijaté sa týkali aj Kliniky lekárskej medicíny. Táto skutočnosť bola potvrdená aj odpoveďou na list úradu č. 488/PMÚ SR/2007 zo dňa 15.2.2007, ktorým  úrad požiadal o všetky rozhodnutia týkajúce sa Kliniky lekárskej medicíny prijaté spôsobom a orgánmi, ktoré rozhodujú o strategických rozhodnutiach týkajúcich sa Kliniky lekárskej medicíny prijaté v období od 19.8.2005 do 28.12.2006. V odpovedi na túto otázku v liste č. 885/2007 doručenom úradu dňa 13.3.2007 splnomocnený zástupca oboch účastníkov konania uvádza štyri valné zhromaždenia podnikateľa Synlab, s.r.o. a to:
e)	riadne valné zhromaždenie konané dňa 27.4.2006
f)	mimoriadne valné zhromaždenie konané dňa 20.9.2006
g)	mimoriadne valné zhromaždenie konané dňa 28.11.2006 a
h)	mimoriadne valné zhromaždenie konané dňa 1.12.2006.

Ako je uvedené vyššie úrad v posudzovanom prípade prihliadol pri ukladaní pokuty podnikateľovi Synlab, GmbH a podnikateľovi SID za porušenie ustanovenia § 10 ods. 14 zákona  okrem iného aj na skutočnosť, že skutočný dopad na trh nepredstavoval obmedzenie hospodárskej súťaže vzhľadom na to, že dňa 7.12.2006 úrad vydal Rozhodnutie, ktorým súhlasil s predmetnou koncentráciou. 

Úrad na základe hore uvedených skutočností úrad rozhodol tak, ako je uvedené vo výrokovej časti tohto rozhodnutia.

Poučenie:     

          Podľa ustanovenia § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení  neskorších predpisov v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.               Podľa § 61 ods. 1 správneho poriadku včas podaný rozklad má odkladný účinok.
Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

                                                                                       Ing. Dušan Valo
                                                                             riaditeľ odboru koncentrácií

Rozhodnutie sa doručí: 

Mgr. Ján Jerga
Synlab, s.r.o.,
Križkova 9
811 04 Bratislava